

Še ne veste, kaj bi študirali? Vas zanima, kateri študijski programi sploh obstajajo in kaj lahko z določeno izobrazbo delate v praksi?

Vabljeni **na brezplačno poletno šolo za dijake »Več kot 360 priložnosti, ki čakajo nate«**, Kariernih centrov Univerze v Ljubljani, ki bo potekala od **24. 8. do 28. 8. 2020 preko spleta.**

Vzemite pod drobnogled svoje interese, poklice prihodnosti, seznanite se z vpisnim postopkom in si postavite karierne cilje. Spoznajte fakultete in akademije Univerze v Ljubljani in preverite, kako lahko znanje, ki ga boste pridobili na univerzi, uresničite v poklicu. Z vami bodo svoje karierne zgodbe delili alumni Univerze v Ljubljani. Ves čas poletne šole vam bodo za individualna svetovanja na voljo tudi karierni svetovalci.

Prijava in več informacij so na [spletni](https://kc.uni-lj.si/dogodki/poletna-ola-za-dijake-ve-kot-360-prilo-nosti-ki-akajo-nate-.html)  ali [Facebook strani](https://www.facebook.com/events/286656615965562/) Kariernih centrov Univerze v Ljubljani.

Pridružite se dijakom iz različnih krajev Slovenije in pridobili boste številne izkušnje in informacije za lažje in boljše odločanje o vaši karierni poti.

Vabljeni!